hotchpotch/miracl-hf-unified huggingface dataset:
พราหโมสมาช
พราหโมสมาช (; "Bramho Shômaj") หมายถึงสมาคมเพื่อการบูชาพระเจ้าอย่างแท้จริง เป็นสมาคมของผู้นับถือศาสนาฮินดู จัดตั้งขึ้นที่กัลกัตตาเมื่อ พ.ศ. 2386 โดยเทเพนทรนาถ ฐากุร เพื่อป้องกันไม่ให้ชาวฮินดูในเบงกอลเปลี่ยนไปนับถือศาสนาคริสต์ และนำอุดมการณ์ปฏิรูปศาสนาฮินดูของราม โมหัน รอยมาทำให้เป็นจริง ต่อมา ใน พ.ศ. 2393 ฐากุรได้สร้างกฏพราหโมธรรมขึ้นเป็นหลักธรรมของศาสนาฮินดูยุคใหม่ ผลงานเด่นของสมาคมนี้คือผลักดันจนมีกฎหมายรับรองการสมรสของหญิงหม้ายและการสมรสต่างวรรณะใน พ.ศ. 2415 รวมทั้งการห้ามมีภรรยาหลายคน
ผู้มีบทบาทมากในพราหโมสมาชได้แก่ ราชนารายณ์ โภสที่ได้ระบุคัมภีร์ฮินดูที่เป็นไปตามหลักพราหโมธรรม เช่น พระเวท อุปนิษัท และภควัทคีตา ตั้งแต่ พ.ศ. 2421 เป็นต้นมา สมาคมได้เริ่มให้การศึกษาแก่สตรี การตั้งโรงเรียนภาคค่ำสอนกรรมกรและชาวนาในพ.ศ. 2413 พิมพ์หนังสือภาษาพื้นเมืองราคาถูกใน พ.ศ. 2414 ตั้งธนาคารออมทรัพย์เพื่อกรรมกรใน พ.ศ. 2415 ตั้งคณะอุทิศตนเพื่อยกฐานะของคนวรรณะต่ำและนอกวรรณะใน พ.ศ. 2449
หลักการสำคัญของสมาคมคือเชื่อมั่นในพระเจ้าองค์เดียวที่เรียกว่าพรหม ไม่นับถือเทวรูปหรืออวตารใด ๆ ฐากุรเองได้วางหลักความเชื่อของพราหโมสมาชไว้ 15 ข้อ เมื่อ พ.ศ. 2432 ซึ่งส่วนใหญ่เป็นหลักการที่มาจากอุปนิษัทและภควัตคีตา วัตถุประสงค์ขององค์กรนี้ เริ่มแรกนั้นเพื่อฟื้นฟูศาสนาในเบงกอล แต่ต่อมาก็ได้แพร่หลายออกไปนอกแคว้นเบงกอลและมีการแตกแยกไปหลายแนว ใน พ.ศ. 2409 ซึ่งเป็นความเห็นต่างในประเด็นที่ฐากุรยอมให้มีการสวมสายยัชโญปวีตแต่เกศพจันทระ เสนไม่เห็นด้วยจึงแยกออกมาตั้งพราหโมสมาชแห่งอินเดียที่มีความคิดหัวรุนแรงกว่า
ต่อมา ใน พ.ศ. 2421 กุศพจันทระ เสน ยอมให้บุตรสาวของตนแต่งงานเมื่ออายุ 13 ปีซึ่งผิดหลักการของพราหโมสมาช ศิษย์ของเขาจึงแยกมาตั้งองค์กรใหม่เรียกว่าสาธาริณพราหโมสมาช พราหโมสมาชรุ่งเรืองมากในช่วงก่อนสงครามโลกครั้งที่ 1 และจัดกิจกรรมต่อเนื่องมาจนถึง พ.ศ. 2473 สมาคมนี้เป็นรากฐานให้กับลัทธิฮินดูสมัยใหม่ ซึ่งต่อมาได้กลายเป็นสมาคมอารยสมาช
เทเพนทรนาถ ฐากุร
เทเพนทรนาถ ฐากุร (Debendranath Tagore; , "Debendronath Ţhakur") เป็นนักปรัชญาฮินดูและนักปฏิรูปศาสนา เกิดเมื่อ 15 พฤษภาคม พ.ศ. 2360 เป็นผู้ก่อตั้งพราหโมสมาช ที่มีเป้าหมายเพื่อปฏิรูปศาสนาฮินดูและเขายังเป็นผู้ร่วมก่อตั้งลัทธิพรหมนิยม (Brahmoism) ใน พ.ศ. 2391 บุตรชายของเขาคนหนึ่งคือรพินทรนาถ ฐากูร เป็นกวีที่มีชื่อเสียง เขาเสียชีวิตเมื่อ 19 มกราคม พ.ศ. 2447
เกศพจันทระ เสน
เกศพจันทระ เสน (Keshub Chandra Sen; "เกศพจันทร เสน", "Keshob Chôndro Shen") เป็นนักปรัชญาฮินดูและนักปฏิรูปสังคมชาวเบงกอลในสมัยที่อินเดียเป็นอาณานิคมของอังกฤษ เกิดเมื่อ 19 พฤศจิกายน พ.ศ. 2381 ต่อมาได้เป็นสมาชิกของพราหโมสมาชในพ.ศ. 2399 แต่ได้แยกออกมาตั้งพราหโมสมาชแห่งอินเดียใน พ.ศ. 2409 โดยพราหโมสมาชเดิมนั้นมีเทเพนทรนาถ ฐากุรเป็นผู้นำจนเขาเสียชีวิตในพ.ศ. 2407 ต่อมา ใน พ.ศ. 2421 กลุ่มผู้สนับสนุนเขาจำนวนมากได้แยกตัวออกเพราะไม่พอใจที่เขาจัดให้ลูกสาวแต่งงานในวัยเด็กทั้งที่ขัดหลักการของพราหโมสมาช หลังจากนั้นเขาได้หันไปเลื่อมใสแนวคิดรามกฤษณะ และวิษณุภักติแทน เขาเสียชีวิตเมื่อ 8 มกราคม พ.ศ. 2426
ฟุตบอลหญิงทีมชาติจีน
ฟุตบอลหญิงทีมชาติจีน (; ) เป็นตัวแทนของสาธารณรัฐประชาชนจีนในการแข่งขันฟุตบอลหญิงระดับนานาชาติ ซึ่งได้รับการดูแลโดยสมาคมฟุตบอลจีน (ซีเอฟเอ) ทีมนี้มักได้รับการเรียกในภาษาพูดในชื่อ "ทีมจีน" (中国队), "ทีมชาติ" (国家队) หรือ "กว๋อจู๋" (国足 หรือเขียนแบบสั้นเป็น 国家足球 ซึ่งหมายถึง "ฟุตบอลทีมชาติ")
ทีมชาติจีนเป็นทีมที่สามารถครองสถิติ 442 นาทีโดยไม่สูญเสียประตูในการแข่งขันฟุตบอลโลกหญิง จนกระทั่งสถิติดังกล่าวได้ถูกทำลายลงโดยฟุตบอลหญิงทีมชาติเยอรมนีเมื่อวันที่ 26 กันยายน ค.ศ. 2007 โดยทีมชาติเยอรมนีสามารถเป็นฝ่ายเอาชนะทีมชาตินอร์เวย์ที่ 3 ประตูต่อ 0 ในรอบรองชนะเลิศของการแข่งขันฟุตบอลโลกหญิง 2007
ฟุตบอลเยาวชนชิงแชมป์โลก 1977
ฟุตบอลโลกเยาวชนชิงแชมป์โลก 1977 (;) เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 1 ซึ่งมีกำหนดจะจัดขึ้นที่ประเทศตูนิเซีย ระหว่างวันที่ 27 มิถุนายน–10 กรกฎาคม พ.ศ. 2520
ฟุตบอลเยาวชนชิงแชมป์โลก 1979
ฟุตบอลโลกเยาวชนชิงแชมป์โลก 1979 (;) เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 2 ซึ่งมีกำหนดจะจัดขึ้นที่ประเทศญี่ปุ่น ระหว่างวันที่ 25 สิงหาคม–7 กันยายน พ.ศ. 2522
หน่วง
"หน่วง" เป็นซิงเกิลแรกของวงรูม 39 จากค่ายเลิฟอีส ประพันธ์เนื้อร้อง-แต่งทำนองและเรียบเรียงโดย บอย โกสิยพงษ์ ออกจำหน่ายในวันที่ 28 พฤศจิกายน พ.ศ. 2554 เพลงนี้ยังถูกรวมในสตูดิโออัลบั้มของ "รูม 39" ในปี พ.ศ. 2557
มิวสิกวีดิโอเพลง "หน่วง" ถ่ายทำที่ KRUNGTHAI LIGHTTING กำกับโดย ยศศิริ ใบศรี โดยมี กมลเนตร เรืองศรี เป็นนางเอกในมิวสิกวิดีโอนี้ เนื้อหาของเพลงมาจากประสบการณ์จริงของ แว่นใหญ่ ที่ตอนเป็นวัยรุ่น เคยเกิดความรู้สึกแปลกๆแบบนี้ จะสุขก็ไม่สุขสุดๆ จะทุกข์ก็ไม่ถึงกับเศร้าเสียใจ ดูครึ่งๆกลางๆ
เพลง "หน่วง" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 กรกฎาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อำนาจอ่อน
อำนาจอ่อน () คือ แนวคิดที่พัฒนาโดยโจเซฟ เนย์ (Joseph Nye) จากมหาวิทยาลัยฮาร์วาร์ด ซึ่งมีความสามารถในการดึงดูดและสร้างการมีส่วนร่วมมากกว่าการบังคับหรือให้เงิน ในปัจจุบันใช้ในการเปลี่ยนแปลงและสร้างอิทธิพลต่อความคิดของสังคมและประชาชนในประเทศอื่น โดยอาศัยทรัพยากรพื้นฐาน 3 ประการได้แก่ วัฒนธรรม (culture) ค่านิยมทางการเมือง (political values) และนโยบายต่างประเทศ (foreign policies)
โจเซฟ เนย์ ได้กล่าวว่าแหล่งทรัพยากรสำคัญของ soft power ประกอบไปด้วย 3 ประการดังนี้
จักรมณฑ์ ผาสุกวนิช
จักรมณฑ์ ผาสุกวนิช กรรมการกฤษฎีกา เป็นอดีตรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชา และเป็นอดีตปลัดกระทรวงอุตสาหกรรม อดีตประธานกรรมการธนาคารซีไอเอ็มบีไทย
จักรมณฑ์ ผาสุกวนิช หรือ ดร.จักรมณฑ์ ผาสุกวนิช เกิดเมื่อวันที่ 15 กุมภาพันธ์ พ.ศ. 2491 เป็นบุตรของนายจรูญ ผาสุกวนิช กับนางมาลี ผาสุกวนิช สำเร็จการศึกษาปริญญาตรี ด้านเศรษฐศาสตร์ จากจุฬาลงกรณ์มหาวิทยาลัย และปริญญาโท ด้านเศรษฐศาสตร์ จากมหาวิทยาลัยแคลิฟอร์เนียสเตท ประเทศสหรัฐอเมริกา
จักรมณฑ์ ผาสุกวนิช สมรสกับนางนภาสิริ ผาสุกวนิช (สกุลเดิม อนุกูลยุทธธน) มีบุตร 2 คน
จักรมณฑ์ ผาสุกวนิช เคยดำรงตำแหน่งผู้ช่วยเลขาธิการคณะกรรมการส่งเสริมการลงทุน และเป็นรองเลขาธิการคณะกรรมการส่งเสริมการลงทุน ในปี พ.ศ. 2538 จากนั้นได้รับแต่งตั้งเป็นเลขาธิการคณะกรรมการส่งเสริมการลงทุน ในปี พ.ศ. 2544 ในช่วงรัฐบาลพันตำรวจโท ทักษิณ ชินวัตร และย้ายไปดำรงตำแหน่งเลขาธิการคณะกรรมการพัฒนาการเศรษฐกิจและสังคมแห่งชาติ ในปีถัดมา จากนั้นจึงได้ดำรงตำแหน่งปลัดกระทรวงอุตสาหกรรม หลังเกษียณอายุราชการเขาได้รับแต่งตั้งให้ดำรงตำแหน่งประธานกรรมการธนาคารซีไอเอ็มบีไทย และเป็นประธานบริษัท พี.ซี.เอส.แมชีน กรุ๊ปโฮลดิ้ง จำกัด (มหาชน)
ในทางการเมือง นายจักรมณฑ์ เคยเข้าร่วมกิจกรรมทางการเมืองกับกลุ่ม กปปส. โดยขึ้นปราศัยบนเวทีเมื่อวันที่ 1 กุมภาพันธ์ พ.ศ. 2557 และในปีเดียวกัน เขาได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชา
กาญจนารัตน์ ลีวิโรจน์
กาญจนารัตน์ ลีวิโรจน์ สมาชิกสภานิติบัญญัติแห่งชาติ พุทธศักราช 2557, กรรมการกฤษฎีกา กรรมการสภามหาวิทยาลัยผู้ทรงคุณวุฒิ จุฬาลงกรณ์มหาวิทยาลัย และอดีตกรรมาธิการยกร่างรัฐธรรมนูญ พุทธศักราช 2550
อาจารย์ กาญจนารัตน์ ลีวิโรจน์ เกิดเมื่อวันที่ 1 มิถุนายน พ.ศ. 2498 สำเร็จการศึกษาระดับปริญญาตรี นิติศาสตรบัณฑิต(เกียรตินิยมอันดับสอง)จุฬาลงกรณ์มหาวิทยาลัย สำเร็จการศึกษาระดับปริญญาโท นิติศาสตรมหาบัณฑิต (กฎหมายมหาชน)จุฬาลงกรณ์มหาวิทยาลัย และสำเร็จการศึกษาระดับปริญญาโท นิติศาสตรมหาบัณฑิต (Public International Law) จาก King's College มหาวิทยาลัยลอนดอน ประเทศสหราชอาณาจักร
กาญจนารัตน์ ลีวิโรจน์ เริ่มรับราชการในปี 2520 ในตำแหน่งนิติกร 3 สำนักงานคณะกรรมการกฤษฎีกา ในปี 2525 เป็นเลขานุการกรรมการร่างกฎหมาย ในปี 2533 เป็นพนักงานผู้รับผิดชอบสำนวน (นิติกร 8ว.) ในปี 2541 เป็นผู้อำนวยการกองกฎหมายไทย สำนักงานคณะกรรมการกฤษฎีกา ในปี 2543 ดำรงตำแหน่งรองเลขาธิการสำนักงานศาลปกครอง (นักบริหารงานศาลปกครอง 10 บส.) ในปี 2555 เป็นที่ปรึกษาสำนักงานศาลปกครอง (
พนักงานคดีปกครองผู้ทรงคุณวุฒิ ที่มีประสบการณ์ ทักษะและสมรรถนะ (ระดับ 11)) เกษียณอายุจากราชการเมื่อวันที่ 1 ตุลาคม 2558
เคยเป็นผู้ช่วยสมาชิกสภาร่างรัฐธรรมนูญ พุทธศักราช 2539 ของนายอานันท์ ปันยารชุน โดยปฏิบัติหน้าที่ฝ่ายเลขานุการคณะกรรมาธิการยกร่างรัฐธรรมนูญ พุทธศักราช 2540 ได้รับการแต่งตั้งให้เป็นกรรมาธิการยกร่างรัฐธรรมนูญแห่งราชอาณาจักรไทย พุทธศักราช 2550 เมื่อวันที่ 22 กุมภาพันธ์ พ.ศ. 2550 ได้รับแต่งตั้งให้เป็นกรรมาธิการยกร่างรัฐธรรมนูญ เมื่อวันที่ 4 พฤศจิกายน 2557 โดยดำรงตำแหน่งเลขานุการกรรมาธิการยกร่างรัฐธรรมนูญ และประธานอนุกรรมาธิการยกร่างบทบัญญัติรัฐธรรมนูญเบื้องต้น (ยกร่างรายมาตรา)ต่อมาเมื่อมีการแต่งตั้งกรรมการร่างรัฐธรรมนูญขึ้นใหม่ คณะกรรมการร่างรัฐธรรมนูญได้มีมติแต่งตั้งเป็นที่ปรึกษาประจำคณะกรรมการร่างรัฐธรรมนูญ เมื่อวันที่ 9 ตุลาคม 2558 และเคยเป็นกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรี ตั้งแต่ปี พ.ศ. 2548-2558 อาจารย์พิเศษ คณะนิติศาสตร์ มหาวิทยาลยศรีปทุม
ได้รับโปรดเกล้า ฯ แต่งตั้งให้เป็นกรรมการกฤษฎีกา ตั้งแต่วันที่ 16 ตุลาคม พ.ศ. 2555 ได้รับโปรดเกล้า ฯ แต่งตั้งให้เป็นสมาชิกสภานิติบัญญัติแห่งชาติ เมื่อวันที่ 31 กรกฎาคม พ.ศ. 2557 ได้รับโปรดเกล้า ฯ แต่งตั้งให้เป็นกรรมการสภามหาวิทยาลัยผู้ทรงคุณวุฒิของจุฬาลงกรณ์มหาวิทยาลัย ตั้งแต่วันที่ 29 มกราคม พ.ศ. 2559 
นอกจากนี้ยังเป็นอาจารย์พิเศษ จุฬาลงกรณ์มหาวิทยาลัย วิชาการร่างกฎหมายและกระบวนการทางนิติบัญญัติ เป็น อกพ.วิสามัญเกี่ยวกับกฎหมายและระเบียบราชการ อกพ.วิสามัญเกี่ยวกับระบบจำแนกตำแหน่งและค่าตอบแทน และ อกพ.วิสามัญเกี่ยวกับการรับรองมาตรฐานนักกฎหมายภาครัฐ เป็นที่ปรึกษาคณะกรรมการบริหารสถาบันเพื่อการยุติธรรมแห่งประเทศไทย เป็นอนุกรรมการกองทุนป้องกันและปราบปรามยาเสพติด
กิตติ วะสีนนท์
กิตติ วะสีนนท์ สมาชิกสภานิติบัญญัติแห่งชาติ พุทธศักราช 2557 อดีตอธิบดีกรมอาเซียน อดีตอธิบดีกรมสารนิเทศ และอดีตโฆษกกระทรวงการต่างประเทศ
กิตติ วะสีนนท์ เกิดเมื่อวันที่ 23 พฤศจิกายน พ.ศ. 2494 สำเร็จการศึกษาระดับปริญญา รัฐศาสตรบัณฑิต จุฬาลงกรณ์มหาวิทยาลัย สำเร็จการศึกษาระดับปริญญาโท พัฒนบริหารศาสตรมหาบัณฑิต สถาบันบัณฑิตพัฒนบริหารศาสตร์ และ Certificate in Diplomatic Studies University of Oxford และจบหลักสูตรวิทยาลัยป้องกันราชอาณาจักร รุ่นที่ 2546
กิตติ วะสีนนท์ ได้รับการแต่งตั้งให้เป็นกงสุลใหญ่ ณ นครซิดนีย์ ประเทศออสเตรเลีย เมื่อวันที่ 10 มีนาคม พ.ศ. 2543 ต่อมาได้รับการแต่งตั้งให้เป็นอธิบดีกรมอาเซียน เมื่อวันที่ 21 ธันวาคม พ.ศ. 2545 จากนั้นได้รับการแต่งตั้งให้เป็นอธิบดีกรมสารนิเทศ เมื่อวันที่ 3 มีนาคม พ.ศ. 2549 ต่อมาได้รับการแต่งตั้งให้เป็นอกอัครราชทูตวิสามัญผูมีอำนาจเต็มประจำสหราชอาณาจักร เมื่อวันที่ 18 กุมภาพันธ์ พ.ศ. 2550 และเป็นเอกอัครราชทูตวิสามัญผูมีอำนาจเต็มประจำประเทศไอรแลนด เมื่อวันที่ 22 มิถุนายน พ.ศ. 2550 และเคยเป็นโฆษกประจำกระทรวงการต่างประเทศ นอกจากนี้ยังเป็นที่ปรึกษาสำนักงานทรัพย์สินส่วนพระมหากษัตริย์อีกด้วย
ต่อมาได้รับการแต่งให้เป็นสมาชิกสภานิติบัญญัติแห่งชาติ เมื่อวันที่ 31 กรกฎาคม พ.ศ. 2557
ฟุตบอลเยาวชนชิงแชมป์โลก 1981
ฟุตบอลโลกเยาวชนชิงแชมป์โลก 1981 () เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 3 ซึ่งมีกำหนดจะจัดขึ้นที่ประเทศออสเตรเลีย ระหว่างวันที่ 3–19 ตุลาคม พ.ศ. 2524
สิ่งหลุดอุดหลอดเลือดของปอด
สิ่งหลุดอุดหลอดเลือดของปอด () คือภาวะซึ่งมีการอุดกั้นของหลอดเลือดแดงหลักของปอด หรือหลอดเลือดย่อยที่แตกออกมา โดยสารซึ่งหลุดมาจากตำแหน่งอื่นของร่างกายผ่านทางหลอดเลือด (สิ่งหลุดอุดหลอดเลือด) ส่วนใหญ่เกิดจากการมีลิ่มเลือดในหลอดเลือดดำส่วนลึกที่ลิ่มเลือดนี้หลุดออกมาและลอยมายังปอด เรียกว่าลิ่มเลือดหลุดอุดหลอดเลือดดำ (venous thromboembolism, VTE) ส่วนน้อยอาจเกิดจากการมีอากาศ ไขมัน ผงแป้ง (ในผู้ใช้ยาเสพติดชนิดฉีดเข้าหลอดเลือดดำ) หรือน้ำคร่ำ หลุดมาอุดหลอดเลือดปอด การที่เลือดไม่สามารถไหลผ่านไปยังปอดหรือบางส่วนของปอดได้ ร่วมกับการมีความดันในหัวใจห้องล่างขวาสูงขึ้น เป็นสิ่งที่ทำให้เกิดอาการและอาการแสดงของ PE คนบางคนมีความเสี่ยงของการเกิด PE สูงกว่าคนทั่วไป เช่น เป็นมะเร็ง หรือนอนติดเตียงนานๆ เป็นต้น
การเจริญผิดปกติของหลอดลมและเนื้อปอด
การเจริญผิดปกติของหลอดลมและเนื้อปอด () หรือแต่เดิมเคยถูกเรียกว่า chronic lung disease of infancy (โรคปอดเรื้อรังในทารก) เป็นโรคปอดเรื้อรังอย่างหนึ่ง ที่พบบ่อยในทารกที่คลอดก่อนกำหนด เป็นสาเหตุการเสียชีวิตและทุพพลภาพที่สำคัญอย่างหนึ่งของทารก โรคนี้มักพบในทารกที่มีน้ำหนักตัวน้อย และที่ได้รับการช่วยหายใจด้วยเครื่องช่วยหายใจเพื่อรักษากลุ่มอาการหายใจลำบากในทารกแรกเกิด (respiratory distress syndrome, RDS) โรคนี้มีการกล่าวถึงครั้งแรกในเอกสารวิชาการเมื่อ ค.ศ. 1967 แต่เดิมเชื่อว่าเป็นผลจากออกซิเจนและการช่วยหายใจในทารกคลอดก่อนกำหนดที่มี RDS ในปัจจุบันนิยามของ BPD มีการพัฒนาไปเรื่อยๆ ตามเวลา สาเหตุส่วนใหญ่เป็นจากการที่มีทารกที่คลอดก่อนกำหนดมากๆ รอดชีวิตมามากขึ้น มีการให้การดูแลทารกแรกเกิดที่ทั่วถึงมากขึ้น มีการให้สารสร้างแรงตึงผิว, การให้กลูโคคอร์ติคอยด์ก่อนคลอด เพื่อรักษา RDS มากขึ้น และมีการใช้เครื่องช่วยหายใจที่เหมาะสม (less aggressive) มากขึ้น เป็นต้น
บัวอียิปต์
บัวอียิปต์ เป็นพืชในวงศ์ Nymphaeaceae พบกระจายพันธุ์ในแอฟริกาตอนกลางและเหนือ เป็นพืชน้ำลำต้นอยู่ในโคลน ใบลอยบนผิวน้ำ ใบเกือบกลมขอบเรียบ มีจุดสีม่วงด้านล่างของใบ ดอกสีน้ำเงินอ่อน ตรงกลางสีขาว บานเฉพาะตอนเช้า มีสารออกฤทธิ์ที่ทำให้มีอาการคล้ายถูกสะกดจิต ประสาทหลอน
แหล่งที่อยู่อาศัยที่เป็นแหล่งกำเนิดอยู่ตามแนวแม่น้ำไนล์และส่วนอื่นๆของแอฟริกาตะวันออก เคยแพร่กระจายเป็นบริเวณกว้างในอดีต รวมถึงไทยและอินเดีย
บัวสาย เป็นพืชที่มีถิ่นกำเนิดในอียิปต์เช่นกัน พืชและดอกถูกใช้ในศิลปะอียิปต์บ่อยๆ บัวอียิปต๋มีความสำคัญมากกว่าในตำนานของอียิปต์ ใช้เป็นสัญลักษณ์ของพระอาทิตย์ เพราะดอกตูมกลางคืน และบานตอนกลางวัน ในเฮลิโอโพลิสกล่าวว่าสุริยเทพราเกิดขึ้นจากดอกบัว และเชื่อว่าตอนกลางคืนจะกลับลงไปอยู่ในดอกบัว
บัวอียิปต์มีอะโพมอร์ฟีนซึ่งเป็นอัลคาลอยด์ที่ส่งผลต่อจิตใจ ซึ่งมีการใช้งานในอาณาจักรมายาและอียิปต์โบราณ
เป็นพืชผิดกฎหมายในแลตเวียตั้งแต่พฤศจิกายน พ.ศ. 2552 ถือเป็นยาเสพติดประเภทที่ 1
เป็นพืชที่ถูกคว่ำบาตรในโปแลนด์ตั้งแต่เดือนมีนาคม พ.ศ. 2552
เป็นพืชที่ผิดกฎหมายในรัสเซียตั้งแต่เดือนเมษายน พ.ศ. 2552 เช่นเดียวกับ "Salvia divinorum" ใบระบาด และอื่นๆ
จารึก อารีราชการัณย์
พลตรี จารึก อารีราชการัณย์ สมาชิกสภานิติบัญญัติแห่งชาติ พุทธศักราช 2557 อดีตสมาชิกวุฒิสภา พุทธศักราช 2539 นายกสมาคมตะกร้อแห่งประเทศไทย และเลขาธิการกรรมการโอลิมปิคแห่งประเทศไทย
พลตรี จารึก อารีราชการัณย์ เกิดเมื่อวันที่ 9 ธันวาคม พ.ศ. 2475 สำเร็จการศึกษาจากโรงเรียนนายร้อยหลักสูตรเร่งรัด (รุ่นที่ 9) ,โรงเรียนเสนาธิการทหารอากาศ กองทัพอากาศ ดอนเมือง ,โรงเรียนเสนาธิการร่วม (กองทัพบก, กองทัพเรือ, กองทัพอากาศ) และโรงเรียนส่งกำลังบำรุง
พลตรี จารึก อารีราชการัณย์ เคยได้รับการแต่งตั้งเป็นเลขาธิการสมาคมกรีฑาแห่งประเทศไทย 6 สมัย (12 ปี), เลขาธิการและเหรัญญิกสมาคมฟุตบอลแห่งประเทศไทย 2 สมัย (สมัยละ 2 ปี) กรรมการบริหารด้านกีฬาของทวีปเอเชีย 6 สมัย (สมัยละ 4 ปี) กรรมการบริหารของ ANOC (5 ทวีปของโลก) และเคยดำรงตำแหน่งเป็นรองประธานกรรมการบริหารและเลขาธิการคณะกรรมการโอลิมปิคแห่งประเทศไทย ซึ่งดำรงตำแหน่งถึง 6 สมัย (สมัยละ 4 ปี) ต่อมาในปี พ.ศ. 2560 เป็นเลขาธิการคณะกรรมการโอลิมปิกแห่งประเทศไทย
นอกจากนี้ เคยได้รับการแต่งให้เป็นสมาชิกวุฒิสภา เมื่อวันที่ 22 มีนาคม พ.ศ. 2539 ต่อมาได้รับการแต่งให้เป็นสมาชิกสภานิติบัญญัติแห่งชาติ เมื่อวันที่ 31 กรกฎาคม พ.ศ. 2557
ถั่วเมสคาล
ถั่วเมสคาล เป็นไม้พุ่มในวงศ์ Fabaceae ใบประกอบสีเขียวเข้ม ดอกช่อ สีม่วงอมน้ำเงิน กลิ่นแรง ฝักยาวมีเมล็ดสีแดง เป็นพืชมีพิษร้ายแรงมาก มีฤทธิ์หลอนประสาท พบในรัฐเท็กซัส รัฐนิวเม็กซิโก และในประเทศเม็กซิโก
กล้วยหักมุก
กล้วยหักมุก ABB group ผลขนาดใหญ่ เปลือกหยาบหนา ผลสุกเปลี่ยนเป็นสีเหลืองแกมน้ำตาล เนื้อสีส้มแกมสีครีม มีลักษณะเป็นแป้ง ในไทยนิยมใช้ทำกล้วยปิ้ง
กล้วยหิน
กล้วยหิน หรือ กล้วยซาบา (Saba banana) เป็นกล้วยลูกผสมกลุ่ม (ABB) ต้นกำเนิดอยู่ที่ฟิลิปปินส์ ผลขนาดกลางถึงใหญ่ ป้อมสั้น เป็นเหลี่ยม เปลือกหนา สีเหลือง เนื้อผลสีขาวครีม เนื้อละเอียด ผลมีแกนกลาง รสหวาน เป็นกล้วยที่ใช้ทำอาหารแม้ว่าจะรับประทานดิบได้ เป็นกล้วยที่สำคัญในการปรุงอาหารฟิลิปปินส์ บางครั้งเรียกกล้วยการ์ดาบา (cardaba banana) ซึ่งอาจจะเป็นสายพันธุ์คล้ายกันที่เป็นกลุ่มย่อยของกล้วยหิน
กล้วยหินเป็นลูกผสมทริปพลอยด์ (ABB) ของ "Musa balbisiana" และ "Musa acuminata".
ชื่อเต็มคือ "Musa acuminata" × "balbisiana" (ABB Group) 'Saba'. Synonymsประกอบด้วย:
กล้วยหินมีชื่อสามัญภาษาอังกฤษหลายชื่อ ได้แก่ กล้วยซาบา (saba) กล้วยการ์ดาบา (cardaba) กล้ายหวาน (sweet plantain) กล้วยแน่น (compact banana) และกล้วยมะละกอ (papaya banana) ชื่อในภาษาอื่นๆ ได้แก่ "saba", "sab-a", or "kardaba" ใน ภาษาฟิลิปิโน; "biu gedang saba" ใน ภาษาชวา; "pisang nipah" หรือ "pisang abu" ใน ภาษามาเลย์; "dippig" ใน ภาษาอีโลกาโน; "pisang kepok" ใน ภาษาอินโดนีเซีย; และ "opo-’ulu" or "dippig" ใน ภาษาฮาวาย.
กล้วยหินอยู่ในกลุ่มย่อยกล้วยหิน (ABB) ซึ่งรวมพันธุ์ที่คล้ายกันมากคือการ์ดาบา ทั้งสองพันธุ์เคยถูกจัดให้อยู่ในกลุ่ม BBB และใช้ปรุงอาหารฟิลิปปินส์ได้หลายอย่าง โดยกล้วยการ์ดาบาเป็นที่นิยมในหมู่เกาะวิซายาและมินดาเนา กลุ่มย่อยนี้รวมพันธุ์ 'Benedetta' หรือ 'Inabaniko' และ 'Uht Kapakap' ใน ไมโครนีเซีย, 'Praying Hands' ใน ฟลอริดา, และ 'Ripping' ในฟิลิปปินส์.
กล้วยงาช้าง
กล้วยงาช้าง ABB group เป็นกล้วยที่มีขายทางการค้าเฉพาะเกาะชวา ผลขนาดใหญ่ เปลือกสีเหลือง เนื้อสีส้มอมครีม เนื้อเป็นแป้งเก็บไว้ได้นาน
กล้วยหอมดอกไม้
กล้วยหอมดอกไม้ AAA groupหรือปีซัง เอิมบุน เป็นสายพันธุ์ที่มีความสำคัญในอินโดนีเซีย ผลใหญ่ เปลือกสีเหลือง เนื้อสีครีม รสหวาน มีกลิ่นหอมเล็กน้อย
ชมพู่ออสเตรเลีย
ชมพู่ออสเตรเลีย เป็นพืชในวงศ์ Myrtaceae เป็นไม้ยืนต้น เปลือกต้นเรียบสีน้ำตาลแดง ใบเดี่ยว ออกตรงข้าม ใบหนาและแข็ง เขียวสดเป็นมัน ดอกช่อ พู่ของเกสรตัวผู้เป็นพู่สีขาวชัดเจน ผลกลมรีหรือหลมแป้น สุกแล้วเป็นสีชมพูหรือแดงเข้ม ผลรับประทานได้
ชะเอมจีน
ชะเอมจีน ภาษาจีนกลางเรียกกันเฉ่า ภาษาจีนแต้จิ๋วเรียกกำเช่า เป็นพืชในวงศ์ Leguminosae เป็นพรรณไม้ที่มีอายุนานหลายปี มีรากขนาดใหญ่จำนวนมาก ลำต้นมีขนสั้นๆ ปลายขนมีต่อม เปลือกนอกเป็นสีน้ำตาลแดง หรือน้ำตาลเข้ม ใบเป็นใบประกอบแบบขนนก ก้านใบย่อยสั้นมาก แผ่นใบรูปกลมรี มีขนสั้นๆทั้งสองด้าน ดอกช่อออกตามง่ามใบ ดอกย่อยมีจำนวนมากติดเป็นกลุ่มแน่น กลีบดอกสีม่วงอ่อนหรือขาว ทรงแบบดอกถั่ ฝักกลม งอคล้ายเคียวหรือบิดงอ มีขนปกคลุม ภายในฝัก นั้นจะมีเมล็ดอยู่ 2-8 เม็ด เมล็ดนั้นจะมีลักษณะกลมและแบนหรือคล้ายรูปไต เป็นสีดำและมัน ใช้ทำยา
สรรพคุณเหมือนชะเอมเทศ ในตำรายาจีน รากใช้เป็นยาแก้ปวด ขับเสมหะ เปลือกบางมียางสีแดง ด้านในสีเหลืองสด
วรัทยา ว่องชยาภรณ์
วรัทยา ว่องชยาภรณ์ (เกิด 30 ธันวาคม พ.ศ. 2535) ชื่อเล่น มายด์ เป็นนักแสดง นางงาม และนางแบบชาวไทย ได้รับรางวัลรองชนะเลิศอันดับที่ 1 ในการประกวดมิสยูนิเวิร์สไทยแลนด์ 2555และเป็นตัวแทนสาวไทยไปประกวดมิสเอิร์ธ ปี 2012 ที่ ฟิลิปปินส์
วรัทยา ว่องชยาภรณ์ เกิดวันที่ 30 ธันวาคม พ.ศ. 2535 ที่จังหวัดสงขลา ประเทศไทย ปัจจุบัน ศึกษาอยู่คณะศิลปศาสตร์ สาขาภาษาอังกฤษสื่อสารธุรกิจ มหาวิทยาลัยศรีปทุม ทั้งเคยเป็นดาวมหาวิทยาลัยศรีปทุมปี 2554 เป็น รองอันดับ 1 มิสยูนิเวิร์สไทยแลนด์ 2555 และดำรงตำแหน่งตำแหน่ง มิสเอิร์ธไทยแลนด์ 2012 และเป็นตัวแทนประเทศไทยไปประกวดมิสเอิร์ธ 2012 ที่ประเทศฟิลิปปินส์ ได้รับรางวัลชุดประจำชาติยอดเยี่ย มและรางวัลอีก 4 รางวัล มิสเอิร์ธ 2012 คือ เทเรซา ไฟวโซวา (Tereza Fajksova) จากสาธารณรัฐเช็ก ส่วนวรัทยาไม่ผ่านเข้ารอบ 16 คนสุดท้าย
ชูเกียรติ รัตนชัยชาญ
ชูเกียรติ รัตนชัยชาญ (8 ธันวาคม พ.ศ. 2498 - 27 กรกฎาคม พ.ศ. 2560) อดีตเลขาธิการสำนักงานคณะกรรมการพัฒนาระบบราชการสำนักงานคณะกรรมการพัฒนาระบบราชการ อดีตโฆษกกรรมาธิการต่างประเทศ สภานิติบัญญัติแห่งชาติ กรรมการในคณะกรรมการการกีฬาแห่งประเทศไทยและกรรมการในคณะกรรมการองค์การสวนสัตว์ สมาชิกสภานิติบัญญัติแห่งชาติ อดีตที่ปรึกษานายกรัฐมนตรี ฝ่ายข้าราชการประจำ (นักบริหารระดับสูง) อดีตกรรมการในคณะกรรมการการกีฬาแห่งประเทศไทย อดีตเลขาธิการคณะกรรมการกฤษฎีกา และกรรมการในศูนย์รักษาความสงบ ตามคำสั่งคำสั่งที่ พิเศษ 1/2557 เรื่องจัดตั้งศูนย์รักษาความสงบ โดย ยิ่งลักษณ์ ชินวัตร
นายชูเกียรติ รัตนชัยชาญ เกิดเมื่อวันที่ 8 ธันวาคม พ.ศ. 2498 เป็นบุตรสุกิจ และป้วยงิ้ม รัตนชัยชาญ มีพี่น้อง 3 คน สำเร็จการศึกษาระดับมัธยมศึกษาจากโรงเรียนอัสสัมชัญ (รุ่น 2514) ปริญญาตรี นิติศาสตรบัณฑิต (เกียรตินิยมอันดับสอง) จุฬาลงกรณ์มหาวิทยาลัย สำเร็จการศึกษาเนติบัณฑิตไทย สำนักอบรมศึกษากฎหมายแห่งเนติบัณฑิตยสภา และ Master of Comparative Law Southern Methodist University, USAด้านชีวิตครอบครัวมีบุตรชื่อ นายสุกฤษดิ์ รัตนชัยชาญ
นายชูเกียรติถึงแก่กรรมเมื่อวันที่ 27 กรกฎาคม พ.ศ. 2560 15.00 น. ด้วยโรคมะเร็งที่ โรงพยาบาลศิริราช ขณะอายุได้ 61 ปี ในการนี้ สมเด็จพระเจ้าอยู่หัวมหาวชิราลงกรณ บดินทรเทพยวรางกูร โปรดเกล้าฯ พิธีพระราชทานน้ำหลวงอาบศพ วัดมกุฏกษัตริยาราม ศาลา 3 เวลา 17.00 นาฬิกา กรุงเทพมหานครและจัดพิธีพระราชทานเพลิงศพในวันที่ 15 สิงหาคม พ.ศ. 2560
นายชูเกียรติ รัตนชัยชาญ เคยได้รับการแต่งตั้งให้เป็นกรรมการร่างกฎหมายประจำ (ระดับ 10) สำนักงานคณะกรรมการกฤษฎีกา เมื่อวันที่ 9 กุมภาพันธ์ พ.ศ. 2549 ต่อมาได้รับการแต่งตั้งให้เป็นรองเลขาธิการคณะกรรมการกฤษฎีกา สำนักงานคณะกรรมการกฤษฎีกา เมื่อวันที่ 2 ตุลาคม พ.ศ. 2552 
นอกจากนี้ ยังได้รับการแต่งตั้งให้เป็นกรรมการกฤษฎีกา สำนักงานคณะกรรมการกฤษฎีกา เมื่อวันที่ 16 ตุลาคม พ.ศ. 2555 โดยเป็นกรรมการกฤษฎีกา คณะที่ 6 และหลังจากนั้นได้รับการแต่งตั้งให้เป็นเลขาธิการคณะกรรมการกฤษฎีกา สำนักงานคณะกรรมการกฤษฎีกา เมื่อวันที่ 1 ตุลาคม พ.ศ. 2556
และเคยทำหน้าที่เป็นคณะดำเนินคดีปราสาทเขาพระวิหารของประเทศไทย โดยทำหน้าที่คณะที่ปรึกษากฎหมายชุดเล็ก เมื่อปี พ.ศ. 2556
หลังรัฐประหารในประเทศไทย พ.ศ. 2557 ได้รับการแต่งตั้งให้ปฏิบัติราชการที่สำนักนายกรัฐมนตรี เมื่อวันที่ 28 พฤษภาคม พ.ศ. 2557 
ต่อมาได้รับการแต่งให้เป็นสมาชิกสภานิติบัญญัติแห่งชาติ (ประเทศไทย) พ.ศ. 2557เมื่อวันที่ 31 กรกฎาคม พ.ศ. 2557และดำรงตำแหน่งที่ปรึกษานายกรัฐมนตรี ฝ่ายข้าราชการประจำ (นักบริหารระดับสูง) ในวันที่ 5 พฤศจิกายน พ.ศ. 2557
ในวันที่ 3 กันยายน พ.ศ. 2558 ดำรงตำแหน่งเลขาธิการสำนักงานคณะกรรมการพัฒนาระบบราชการ สำนักงานคณะกรรมการพัฒนาระบบราชการ สำนักนายกรัฐมนตรี
ฟุตบอลในเอเชียนเกมส์ 2014
ฟุตบอลในเอเชียนเกมส์ 2014 จัดขึ้นที่อินช็อน ประเทศเกาหลีใต้ ตั้งแต่วันที่ 14 กันยายน ถึง 3 ตุลาคม ค.ศ. 2014 โดยนัดเปิดเกมมีขึ้น 5 วันก่อนที่จะมีพิธีเปิดการแข่งขัน ในการแข่งขันนี้ มี 29 ทีมในการแข่งขันชาย และ 11 ทีมในการแข่งขันของทีมหญิง
อายุในทีมชายจำกัดที่ไม่เกิน 23 ปี เช่นเดียวกับการจำกัดอายุในกีฬาโอลิมปิก ในขณะที่มีการอนุญาตให้มีผู้เล่นอายุเกินจากที่กำหนดได้สามคนในแต่ละทีม
การคัดเลือกทีมสู่การแข่งขันจัดขึ้น ณ วันที่ 21 สิงหาคม ค.ศ. 2014
วอลเลย์บอลเวิลด์ลีก 2015
วอลเลย์บอลชายเวิลด์ลีก 2015 () เป็นการแข่งขันวอลเลย์บอลชาย จำนวน 32 ทีม เริ่มทำการแข่งขันตั้งแต่วันที่ 16 พฤษภาคม – 19 กรกฎาคม พ.ศ. 2558 เจ้าภาพการแข่งขันรอบสุดท้ายคือ ริโอเดอจาเนโร, ประเทศบราซิล
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
คนเดิมของเธอ
"คนเดิมของเธอ" เป็นซิงเกิลของสุกฤษฎิ์ วิเศษแก้ว จากมินิอัลบั้ม "ณ บัด NOW" ในปี พ.ศ. 2555 ประพันธ์เนื้อร้องโดย นราธิป ปานแร่ แต่งทำนองและเรียบเรียงโดย จิตรกร มงคลธรรม โดยเพลงนี้ใช้ดนตรีสไตล์ R&B และเสียงแซกโซโฟนและเปียโนหวาน ๆ ใส่อยู่ในเพลงอย่างลงตัว
มิวสิกวีดิโอเพลงนี้ เผยแพร่ครั้งแรกในยูทูบวันที่ 10 เมษายน พ.ศ. 2555 โดยมี อังศุมาลิน สิรภัทรศักดิ์เมธา เป็นนางเอกในมิวสิกวิดีโอนี้ เนื้อหาของเพลงนี้ พูดถึงความรักของสองคนที่เปลี่ยนไปไม่รักกันเหมือนเดิม
เพลง "คนเดิมของเธอ" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 เมษายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ทศภูมิ
ทศภูมิ หรือ โพธิสัตว์ทศภูมิ เป็นคติว่าด้วยลำดับการบรรุลธรรมของพระโพธิสัตว์ คำว่า "ภูมิ" แปลว่า "แผ่นดิน" แต่ในที่นี้หมายถึงลำดับขั้น หากเทียบกับฝ่ายเถรวาทคือคำว่า "ภูมิธรรม" ทศภูมิทั้ง 10 ลำดับ หรือ ภูมิทั้งสิบ (十地) ปรากฏอยู่ในแนวคิดของฝ่ายมหายาน และวัชรยาน โดยมีรายละเอียดเป็นพิเศษในอวตังสกสูตร หรือ พุทธาวตังสกะ มหาไวปุลยสูตร โพธิสัตวทศภูมิวรรค มีดังนี้
ลำไส้อักเสบชนิดเนื้อตาย
ลำไส้อักเสบชนิดเนื้อตาย () เป็นโรคที่มักพบในทารกคลอดก่อนกำหนด ซึ่งบางส่วนของลำไส้เกิดการตายเฉพาะส่วน โรคนี้เกิดหลังจากทารกนั้นคลอดออกมาแล้ว และเป็นสาเหตุการเสียชีวิตที่พบบ่อยเป็นอันดับสองของทารกคลอดก่อนกำหนด
ภาวะนี้มักพบในทารกคลอดก่อนกำหนด โดยยิ่งทารกมีอายุครรภ์น้อยก็จะยิ่งพบภาวะนี้ได้บ่อยขึ้น อาการแรกเริ่มมักเป็นอาการรับอาหารได้ไม่ดี มีอาหารเหลือในกระเพาะมากกว่าปกติ ท้องอืด ถ่ายเป็นเลือด ทารกอาจมีอาการทรุดลงได้อย่างรวดเร็ว เช่น อาจมีหน้าท้องเขียว ลำไส้ทะลุ เยื่อบุช่องท้องอักเสบ ความดันเลือดต่ำ จนจำเป็นต้องได้รับการรักษาอย่างใกล้ชิด
ปลากระเบนหางริบบิ้น
ปลากระเบนหางริบบิ้น () เป็นสกุลของปลากระดูกอ่อนจำพวกปลากระเบนสกุลหนึ่ง ใช้ชื่อสกุลว่า "Taeniura" (/เท-นิ-อู-ร่า/) ในวงศ์ปลากระเบนธง (Dasyatidae)
เป็นปลากระเบนที่พบเฉพาะในทะเลเท่านั้น โดยกระจายพันธุ์อยู่ตามแนวปะการังและพื้นทรายของภูมิภาคอินโด-แปซิฟิก และพบในมหาสมุทรแอตแลนติก และทะเลเมดิเตอร์เรเนียนตอนใต้
แบ่งออกได้เป็น 3 ชนิด คือ
ปลากระเบนหน้ากาก
ปลากระเบนหน้ากาก () เป็นสกุลของปลากระดูกอ่อนจำพวกปลากระเบนสกุลหนึ่ง ใช้ชื่อวิทยาศาสตร์ว่า "Neotrygon" (/นี-โอ-ไทร-กอน/) ในวงศ์ปลากระเบนธง (Dasyatidae)
โดยได้ชื่อว่า "ปลากระเบนหน้ากาก" จากการที่มีจุดสีรอบ ๆ ดวงตาทำให้เหมือนกับสวมหน้ากาก โดยถูกจำแนกออกมาจากปลากระเบนสกุล "Dasyatis" โดยที่บางข้อมูลจะยังใช้เป็นชื่อสกุลเดิม
พบกระจายพันธุ์ในทะเลเขตร้อน โดยชนิดที่มีขนาดใหญ่ที่สุดมีความกว้างได้ถึง 4 เมตร (13 ฟุต)
สุลต่านอับดุล จาลิล ชาห์ที่ 1
สุลต่าน อับดุล จาลิล ชาห์ที่1 (Abdul Jalil I of Johor) ประสูติเมื่อ พ.ศ. 2105 ทรงขึ้นครองราชย์เป็นสุลต่านแห่งรัฐยะโฮร์ต่อจากพระราชบิดา สุลต่านอาลี ยัลลา อับดุล ยาลิล ชาห์ ที่ 2 เมื่อ พ.ศ. 2113 ขณะมีพระชนม์เพียง 8 พรรษา เป็นสุลต่านองค์ที่4ของยะโฮร์ พระองค์มีศักดิ์เป็นหลานของสุลต่านมูซาฟาร์ ชาห์ที่ 2 พระองค์สิ้นพระชนม์เมื่อ พ.ศ. 2114 ขณะพระชนม์ได้ 9 พรรษา เชื่อว่าทรงถูกวางยาพิษ
พรรคเอกภาพอินโดนีเซีย
พรรคเอกภาพอินโดนีเซีย (Indonesian Unity Party; ภาษาอินโดนีเซีย: Partai Sarikat Indonesia) เป็นพรรคการเมืองในอินโดนีเซีย มีจุดกำเนิดจากการประชุมของพรรคการเมือง 15 พรรคในเดือนสิงหาคม พ.ศ. 2545 ซึ่งล้มเหลวในการทำให้ถึงคะแนนขั้นต่ำในการเลือกตั้ง พ.ศ. 2542 โดยมีแนวคิดที่พรรคการเมืองเหล่านี้จะมารวมตัวกันและจัดตั้งพรรคการเมืองใหม่ แต่เนื่องจากมีความแตกต่างทางด้านศาสนาและแนวความคิด ทำให้มี 3 พรรคที่แยกออกไป ต่อมามีอีก 2 พรรคที่แยกตัว ที่เหลืออีก 10 พรรค ตกลงรวมตัวเป็นพันธมิตร ได้มีการลงนามในบันทึกข้อตกลงทางการเมืองโบโกร์เมื่อ 24 พฤศจิกายน พ.ศ. 2545 ซึ่งมีพรรคการเมืองที่ร่วมลงนามเพียง 8 พรรค และในเดือนต่อมา จึงตั้งพรรคการเมืองใหม่ขึ้น
ในการเลือกตั้งพ.ศ. 2547 พรรคนี้ได้คะแนนเสียง 0.6% และไม่ได้รับการเลือกตั้ง พรรคนี้ลงสมัครรับเลือกตั้งอีกใน พ.ศ. 2552 ได้คะแนนเสียงเพียง 0.14% และไม่ได้รับการเลือกตั้ง
นิกายโชเก
นิกายโชเก หรือคณะโชเก (ชื่ออย่างเป็นทางการคือ แทฮันพุลคโยโชกเยจง - 대한불교조계종, 大韓佛敎 曹溪宗) คือคณะสงฆ์เกาหลีใต้ฝ่ายมหายานที่รักษาพระปาติโมกข์ของนิกายธรรมคุปต์อย่างเคร่งครัด สืบทอดธรรมเนียมสำนักวิปัสสนา หรือสำนักซอน (เซ็น) และศึกษาพระสูตรของจนิกายโบราณต่างๆ เช่น อวตังสกสูตรของนิกายฮวาออม รวมถึงธรรมเนียมปฏิบัติของนิกายสุขาวดีดีสายเกาหลี ชื่อนิกายนั้นมาจากชื่อของหมู่บ้านเดิมของพระฮุ่ยเหนิง สังฆปรินายกองค์ที่ 6 แห่งนิกายฉาน หรือนิกายเซ็น หมู่บ้านนั้นชื่อเฉาซี (曹溪) ในภาษาจีนกลางยุคใหม่ ในภาษาจีนยุคกลางอ่านว่า โชไก ปัจจุบันคณะโชเกมีศูนย์กลางการบริหารอยู่ที่วัดโชเกซา โซล ประเทศเกาหลีใต้
เกาหลีใต้ (รวมถึงเกาหลีเหนือ) แต่เดิมนั้นมีคณะสงฆ์เดียว รักษาพระธรรมและคำสอนจากบูรพาจารย์มาตั้งแต่ยุคโครยอ มีปฐมบูรพาจารย์ 2 ท่าน คือพระโพโจ จินุล และพระแทโก โพอู ในช่วงราชวงศ์โชซอน แม้คณะสงฆ์จะรวมเป็นคณะเดียว แต่ยังคงธรรมเนียมวิปัสสนากรรมฐานแบบสำนักซอน ซึ่งต่อมาเป็นรากฐานของคณะโชเก ในช่วงที่เกาหลีตกเป็นอาณานิคมของญี่ปุ่น ได้มีการนำธรรมเนียมของศาสนจักรญี่ปุ่นมาใช้ โดยการบีบบังคับให้คณะสงฆ์เกาหลีมีเหย้าเรือน มีบุตรหลาน และสืบทอดวัดไปถึงทายาท แต่ยังมีกลุ่มหนึ่งไม่ยอมปฏิบัติตาม ต่อสู้กับแรงกดดันมาตลอด หลังจากประเทศได้รับเอกราช พระภิกษุกล่มนี้ ริเริ่มขบวนการปฏิรูปพระศาสนา เชิดชูการปฏิบัติตามสิกขาบทในพระวินัยอย่างเคร่งครัด และส่งเสริมการปฏิบัติธรรมอย่างอุกฤษณ์ คณะนี้เรียกตัวเองว่า คณะโชเก ส่วนอีกคณะเรียกว่าแทโก หรือนิกายแทโกยังคงธรรมเนียมสมัยอาณานิคมญี่ปุ่น โดยคำสอนของท่านจินุลคือ การบรรลุธรรมอย่างฉับพลันด้วยการปฏิบัติความเพียรอย่างค่อยเป็นค่อยไป
ความแตกต่างระหว่าง คณะโชเกและคณะแทโกก็คือ ฝ่ายแรก ถือวินัยครบถ้วน ถือพรหมจรรย์ไม่ย่อหย่อน ครองสังฆาฏิสีกรักหรือสีแก่นขนุน ว่ากันว่าได้รับอิทธิพลจากคณะสงฆ์ไทย เนื่องจากในช่วงทศวรรษที่ 50 - 70 คณะโชเก ติดต่อมายังประเทศไทยเพื่อขอให้ช่วยฟื้นฟูพระศาสนาบ่อยครั้ง มีการบวชข้ามนิกายกันในบางกรณีแม้จะไม่ประสบความสำเร็จมากนัก และสีของจีวรยังได้รับส่งมอบต่อกัน ด้วยเชื่อว่าพระสงฆ์ไทยยังรักษาพระวินัยเคร่งครัด นอกจากประเด็นเรื่องสีจีวรแล้ว ในคณะโชเกเองก็ยังเป็นปัญหา เนื่องจากส่วนหนึ่งยังนิยมครองสังฆาฏิแบบย่อ คือทำขนาดเท่ากับย่ามพระ อันเป็นธรรมเนียมที่ญี่ปุ่นนำเผยแพร่ ต้องใช้เวลานานพอควรที่จะส่งเสริมให้พระภิกษุหันกลับมาครองสังฆาฏิเต็มอีกครั้ง
ดาวน์โหลดทูโดเนตฟอร์เฮติ
ดาวน์โหลดทูโดเนตฟอร์เฮติ () เป็นอัลบั้มรวมเพลงที่รวบรวมจากศิลปินต่างๆ ออกจำหน่ายเมื่อวันที่ 19 มกราคม พ.ศ. 2553 โดย Machine Shop Recordings และ Warner Bros. Records อัลบั้มนี้โปรดิวซ์โดย ไมค์ ชิโนดะ และ เอนรีเก อีเกลเซียส วงดนตรีร็อกชาวอเมริกัน ลิงคินพาร์ก ก่อตั้งโครงการที่เรียกว่า มิวสิกฟอร์รีลีฟ (Music For Relief) ในปี พ.ศ. 2548 ซึ่งได้ช่วยเหลือบรรเทาทุกข์จากเหตุการณ์คลื่นสึนามิในมหาสมุทรอินเดียในปี พ.ศ. 2548 แผ่นดินไหวในเฮติ พ.ศ. 2553 แผ่นดินไหวและคลื่นสึนามิในโทโฮะกุ พ.ศ. 2554 และเหตุการณ์เฮอร์ริเคนแซนดี ในปี พ.ศ. 2556 ลิงคินพาร์กออกซิงเกิลในอัลบั้ม "นอตอะโลน" เป็นแทร็กแรกของอัลบั้มนี้ ซึ่งบันทึกเสียงในช่วงสตูดิโออัลบั้มชุดที่สามของวง "มินิตส์ทูมิดไนต์" ซิงเกิลออกจำหน่ายหลังจากอัลบั้มนี้เป็นเวลาเกือบสองปี เนื่องจากมีการออกสตูดิโออัลบั้มที่สี่ "อะเทาซันด์ซันส์" "ดาวน์โหลดทูโดเนตฟอร์เฮติ"เป็นหนึ่งในอัลบั้มที่ออกจำหน่ายผ่านดาวน์โหลดทูโดเนต
โครงการนี้เริ่มต้นขึ้นโดยมิวสิกฟอร์รีลีฟ ซึ่งดำเนินงานร่วมกับมูลนิธิสหประชาชาติ องค์การที่อยู่อาศัยเพื่อมนุษยชาติสากล และเดฟแมทธิวส์แบนด์ เพื่อจัดหาอาหาร น้ำ อุปกรณ์การแพทย์ และที่อยู่อาศัยอย่างยั่งยืนสำหรับผู้ที่รับผลกระทบจากแผ่นดินไหวในเฮติ พ.ศ. 2553 ไมค์ ชิโนดะ และ เอนรีเก อีเกลเซียส ได้ส่งเสริมการรวบรวมเพลงใน"แลร์รีคิงไลฟ์" ได้ยอดจำหน่ายประมาณ 270,000 ดอลลาร์สหรัฐกับ 115,000 ดาวน์โหลด
พระศรีสุริโยไทยราชา
พระศรีสุริโยไทยราชา เป็นพระมหากษัตริย์กัมพูชา และเป็นพระราชโอรสของพระนารายณ์รามาธิบดีหรือสมเด็จพระนารายณ์ราชาที่ 1 หลังจากพระราชบิดาสิ้นพระชนม์ พระองค์ได้อ้างสิทธิในราชสมบัติเช่นเดียวกับอาของพระองค์คือสมเด็จพระศรีราชา สมเด็จพระศรีราชาขึ้นครองราชย์ในกรุงพนมเปญ ส่วนพระศรีสุริโยทัยประกาศตนเป็นกษัตริย์ที่เมืองศรีสันทร และครองราชสมบัติระหว่าง พ.ศ. 1981 - 2020 ต่อมาเมื่อพระธรรมราชาธิราชรามาธิบดีได้ยึดอำนาจการปกครองจากสมเด็จพระศรีราชาและได้รับการสนับสนุนจากกรุงศรีอยุธยา พระองค์จึงยอมจำนน ใน พ.ศ. 2020 และถูกเนรเทศไปกรุงศรีอยุธยาจนสิ้นพระชนม์ใน พ.ศ. 2022
ฮอนด้า โมบิลิโอ
ฮอนด้า โมบิลิโอ เป็นรถยนต์ 7 ที่นั่ง อเนกประสงค์ ขนาดซับคอมแพคเอสยูวี (Subcompact SUV) ที่ผลิตโดยผู้ผลิตรถยนต์ฮอนด้า โมบิลิโอรุ่นแรก ผลิตในปี 2001-2008, เป็นครั้งที่สองของฮอนด้าที่ผลิตรถยนต์ขนาดเล็กและใช้ระบบเครื่องยนต์ i-DSI ในเดือนพฤษภาคม 2008, ฮอนด้าฟรีดได้ถูกนำมาเป็นต้นแบบโครงของโมบิลิโอรุ่นที่สอง โมบิลิโอได้นำเข้าในอินโดนีเซียเป็นครั้งแรกในช่วงต้นปี 2014 และเปิดตัวในตลาดอินเดียในเดือนกรกฎาคม 2014
่สำหรับประเทศไทย ฮอนด้า โมบิลิโอ อยู่ภายใต้การผลิตของ บริษัท ฮอนด้า ออโตโมบิล (ประเทศไทย) จำกัด ได้เปิดตัวในเดือนกันยายน 2014
S MT 597,000
S AT 642,000
V AT 682,000
RS AT 739,000
มี 4 สี ได้แก่ สีดำคริสตัล (มุก) เพิ่ม 6,000 บาท และสีเงินอลาบาสเตอร์ (เมทัลลิก) ในทุกรุ่น และสีขาวออร์คิด (มุก) เพิ่ม 10,000 บาท เฉพาะในรุ่น RS AT และรุ่น V AT และเพิ่มสีขาวทาฟเฟต้า เฉพาะในรุ่น S
วัดดวงดี
วัดดวงดี ตั้งอยู่บ้านเลขที่ 228 ถนน.พระปกเกล้า ตำบลศรีภูมิ อำเภอเมือง จังหวัดเชียงใหม่
วัดดวงดี เป็นวัดตั้งอยู่ในเขตตำบลศรีภูมิ อำเภอเมือง จังหวัดเชียงใหม่ 
เป็นวัดที่มีสถาปัตยกรรมไม้แกะสลักที่สวยงาม 
วัดดวงดีได้รับประกาศเป็นโบราณสถาน เมื่อ 27 ตุลาคม 2524
เล่ม 98 ตอนที่ 177 โดย กรมศิลปากร
วัดดวงดีถูกสร้างขึ้นภายหลังจากพระเจ้ามังรายได้สร้างเมืองเชียงใหม่ระยะเวลาหนึ่ง ซึ่งไม่ปรากฏหลักฐานชัดว่าเป็นผู้ใด ตามความเชื่อนิยมของคนในสมัยบรรพกาลที่มักสร้างวัดไว้ประจำตระกูล เพื่อเป็นพุทธบูชาหรือเพื่อเป็นการไถ่บาปสำหรับเหล่าทหารชั้นผู้ใหญ่ที่ออกไปทำศึกแล้วเข่นฆ่าผู้คนไปเป็นจำนวนมาก.
สำหรับวัดดวงดีนั้นแรกเริ่มเดิมทีมีหลายชื่อ เช่น วัดหมากต้นเหนือ, วัดอุดมดี,
วัดพนมดี และวัดดวงดีตามลำดับ จากการเล่าขานของคนดั้งเดิมกล่าวไว้ว่า
วัดดวงดีนี้เคยใช้เป็นสำนักเรียนสำหรับลูกเจ้าขุนมูลนายในสมัยแต่ก่อน
และยังถูกเคยใช้เป็นสถานที่เรียนของนักเรียนยุพราชวิทยาลัยก่อนที่จะมีการก่อตั้ง ก่อสร้างแล้วเสร็จอีกด้วย.
วั
วัดดวงดีเป็นวัดที่อยู่ใกล้อนุสาวรีย์สามกษัตริย์ ตั้งอยู่ตำบลศรีภูมิ อำเภอเมือง จังหวัดเชียงใหม่ มีเนื้อที่ประมาณ 2 ไร่-งาน 60 ตารางวา ซึ่งประวัติของวัดไม่เป็นที่ปรากฏแน่ชัดนัก
วัดดวงดีมีนามเดิมหลายชื่อ ได้แก่ พันธนุนมดี (Wat Phanthanu-Namadee), วัดอุดมดี (Wat U-domdee), วัดพนมดี (Wat Phanomdee), วันต้นหมากเหนือ (Wat Tonmark-nua)
แต่ไม่ปรากฏหลักฐานว่าสร้างขึ้นเมื่อใด แต่สันนิษฐานว่า วัดดวงดีถูกสร้างโดยมีเจ้านายเมืองเชียงใหม่ผู้หนึ่ง หลังจากที่ พระยามังรายสร้างเมืองเชียงใหม่แล้ว
วัดดวงดีมีชื่อเสียง เพราะเป็นวัดเก่าแก่แห่งหนึ่งของเมืองเชียงใหม่ ในแต่ละวันมีทั้งชาวไทยและชาวต่างประเทศเข้าเยี่ยมชมเป็นจำนวนมาก  เพราะเหตุว่าชื่อวัดเป็นชื่อมงคล.
ประวัติ วัดดวงดี ตามหลักฐานที่ทางอดีตเจ้าอาวาส (พระอธิการบุญชู อภิปุญฺโญ) ได้ขอให้คุณปวงคำ ตุ้ยเขียว ค้นคว้าและเรียบเรียงประวัติวัดดวงดี เป็นดังนี้
วัดดวงดีนั้นตามปรากฏหลักฐานข้อมูลที่มีมาหลายชื่อ เช่น วัดพันธุนมดี วัดอุดมดี วัดพนมดี หรือ วัดต้นหมากเหนือ. ในปี 2513 คุณปวงคำได้เป็นผู้ช่วยวิจัยในโครงการวิจัยคำจารึกบนฐานพระพุทธรูป ในตำบลศรีภูมิและตำบลพระสิงห์ โดยมี ดร.ฮันส์ เพนธ์ เป็นหัวหน้า ได้พบคำจารึกบนฐานพระพุทธรูปโลหะองค์หนึ่ง ประดิษฐานอยู่ในวิหาร จารึกด้วยอักษรไทยยวน มีความว่า”สกราชได้ 859 ปีวายสี พระเจ้าตนนีแสนนึงไว้วัดต้นมกเหนือ”  (จ.ศ. 859 พ.ศ. 2039 สมัยพระเจ้ายอดเชียงรายครองเมืองเชียงใหม่) พระพุทธรูปองค์นี้น่าจะไม่มีผู้นำมาจากที่อื่น
แต่สร้างขึ้นในวัดนี้ ซึงมีชื่อเรียกอีกอย่างหนึ่งว่า "วัดต้นมกเหนือ หรือ วัดต้นหมากเหนือ"
วัดดวงดีคงสร้างขึ้นหลังจากพระเจ้ามังรายสร้างเมืองเชียงใหม่แล้ว (สันนิษฐานว่า) คงจะมีเจ้านายเมืองเชียงใหม่คนหนึ่งเป็นผู้คิดสร้างขึ้น.
ในปี พ.ศ. 2304 มีหลักฐานในประวัติเมืองเชียงใหม่ว่า เจ้าอาวาสวัดดวงดีได้รับอาราธนาให้ลาสิกขาบท และอัญเชิญให้เป็นเจ้าครองเมืองเชียงใหม่ เป็นระยะเวลาสั้นๆ จนปี พ.ศ. 2306 ล้านนาไทยรวมทั้งเมืองเชียงใหม่ต้องตกอยู่ภายใต้การปกครองของพม่าอีกครั้ง ลุจุลศักราช 1136 ตรงกับปีพ.ศ. 2317
เจ้ากาวิละ ซึ่งได้รับการสนับสนุนจากกองทัพพระเจ้ากรุงธนบุรี สามารถยึดเมืองเชียงใหม่คืนจากพม่าได้
เมื่อวันอาทิตย์ขึ้น 15 ค่ำ เดือนห้าเหนือ เมืองเชียงใหม่จึงเจริญรุ่งเรืองจนถึงปัจจุบัน
มีข้อมูลที่น่าสนใจว่า วัดนี้เคยใช้เป็นสำนักเรียนสำหรับลูกเจ้าขุนมูลนายในสมัยก่อน
และยังเคยถูกใช้เป็นสถานที่เรียนของนักเรียนยุพราชวิทยาลัยก่อนที่จะมีการก่อสร้างแล้วเสร็จอีกด้วย
228 ถ.พระปกเกล้า ตำบลศรีภูมิ อำเภอเมือง จังหวัดเชียงใหม่
พระรามลงสรง
พระรามลงสรง () หรือมีชื่อในภาษาแต้จิ๋วว่า ซาแต๊ปึ่ง () หรือเรียกสั้น ๆ ว่า ซาแต๊ () เป็นอาหารไทยชนิดหนึ่งที่ได้รับอิทธิพลมาจากอาหารจีนตอนใต้ ประกอบด้วยข้าวสวย ผักบุ้งลวก และเนื้อหมู ราดด้วยน้ำราดข้นคล้ายน้ำสะเต๊ะ เป็นอาหารที่นิยมในหมู่ชาวแต้จิ๋วและฮกเกี้ยน ปัจจุบันหารับประทานได้ยากในไทย
"ซาแต๊ปึ่ง" () เป็นคำแต้จิ๋วที่ทับศัพท์คำว่าสะเต๊ะ ( "ซาเต") ที่เป็นคำมลายู-อินโดนีเซีย รวมกับคำว่าปึ่งที่แปลว่าข้าว รวมกันมีความหมายว่า "ข้าวสะเต๊ะ"
ส่วนชื่อ "พระรามลงสรง" เป็นคำเปรียบเปรยถึงผักบุ้งที่มีสีเขียวดั่งผิวกายพระราม ไปลวกในน้ำร้อนเสมือนการอาบน้ำ (คือลงสรง) จึงใช้ชื่อดังกล่าว และยังไม่เป็นที่ทราบว่าใครตั้งชื่อนี้
บางร้านที่ขายอาหารชนิดนี้ยังมีการเรียกที่แตกต่างกัน อาทิ หากใส่เส้นหมี่จะเรียกว่า "พระลักษมณ์ลงสรง" หรือเป็นแบบเกาเหลาจะเรียก "สีดาลงสรง" ก็มี
พระรามลงสรงหรือซาแต๊ปึ่งทำขึ้นครั้งแรกโดยชาวจีนเมืองหนานจิง มณฑลเจียงซู บ้างก็ว่าเป็นของชาวแต้จิ๋ว สำหรับรับประทานในครอบครัว ต่อมาได้แพร่หลายเข้าสู่ประเทศไทย สันนิษฐานว่าอาจเข้ามาในรัชกาลสมเด็จพระเจ้ากรุงธนบุรี บ้างก็ว่าเข้ามาในรัชกาลพระบาทสมเด็จพระนั่งเกล้าเจ้าอยู่หัว
พระรามลงสรงมีพื้นฐานมาจากอาหารมุสลิม โดยได้ดัดแปลงการใช้เนื้อวัวเป็นเนื้อหมู ดัดแปลงและตัดทอนเครื่องเทศบางชนิดให้กลิ่นรสอ่อนลง ดังสังเกตได้จากน้ำราดที่หอมมันและหวานเล็กน้อย ต่างจากน้ำราดสะเต๊ะที่กลิ่นและรสชาติเข้มข้นกว่า
พระรามลงสรงเป็นอาหารจานเดียว ประกอบไปด้วยข้าวสวยหุง โปะหน้าด้วยผักบุ้งลวกสุกและเนื้อหมูหั่นชิ้น จากนั้นราดด้วยน้ำจิ้มสะเต๊ะเข้มข้นที่ทำมาจากถั่วลิสงป่น และราดน้ำพริกเผาลงไป และบีบน้ำมะนาวลงไปเป็นขั้นตอนสุดท้าย
โดยผักที่ใช้นั้นอาจใช้ผักบุ้งหรือผักคะน้าก็ได้ เนื้อหมูก็สามารถเปลี่ยนเป็นเนื้อปลา เช่น ปลากะพง หรือเนื้อกุ้งแทนได้ รวมถึงใช้เส้นหมี่แทนข้าวสวยได้
ธนัสถา ชาวงษ์
ธนัสถา ชาวงษ์ เป็นนักกีฬาฟุตบอลหญิงทีมชาติไทย ผู้ทำหน้าที่ในตำแหน่งกองหน้า
ปัจจุบัน เธอทำหน้าที่ร่วมสังกัดออสเตอร์ซุนด์ดีเอฟเอฟ ในการแข่งขันฟุตบอลลีกหญิงสวีเดน ดิวิชัน 2 และสามารถแสดงผลงานได้เป็นอย่างดี
เดือนกรกฎาคม พ.ศ. 2557 ธนัสถาได้รับเลือกให้เป็นหนึ่งในผู้ทำหน้าที่ร่วมกับฟุตบอลหญิงทีมชาติไทยในการแข่งขันนัดอุ่นเครื่องกับฟุตบอลหญิงทีมชาติเมียนมาร์
และในปีเดียวกันนี้ ธนัสถาได้รับการทาบทามให้เข้าร่วมทีมออสเตอร์ซุนด์ดีเอฟเอฟ ซึ่งเป็นสโมสรชั้นนำในการแข่งขันฟุตบอลลีกหญิงสวีเดน ดิวิชัน 2 ที่ประเทศสวีเดน โดยได้รับการชื่นชมจากหัวหน้าผู้ฝึกสอนของทีมดังกล่าวถึงฝีเท้าและเทคนิคการเล่น ซึ่งในคืนวันที่ 29 สิงหาคม ตามเวลาในประเทศไทย เธอได้ทำหน้าที่ร่วมกับทีมดังกล่าวในตำแหน่งปีกซ้าย โดยได้พบกับทีมโครคอม/ฟาร์เซตส์ ไอเอฟ ที่ซึ่งเธอได้เป็นหนึ่งในผู้ทำประตูชัยของการแข่งขันนัดนี้ ทั้งนี้ ธนัสถาไม่ได้เข้าร่วมการแข่งขันฟุตบอลในเอเชียนเกมส์ 2014 ที่จัดขึ้น ณ ประเทศเกาหลีใต้ เนื่องด้วยเธอกำลังปฏิบัติหน้าที่ร่วมกับสโมสรดังกล่าว
ฟุตบอลเยาวชนชิงแชมป์โลก 1983
ฟุตบอลโลกเยาวชนชิงแชมป์โลก 1983 (;) เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 4 ซึ่งมีกำหนดจะจัดขึ้นที่ประเทศเม็กซิโก ระหว่างวันที่ 2–19 มิถุนายน พ.ศ. 2526
คีตโลกา
คีตโลกา เป็นละครโทรทัศน์ไทย สร้างครั้งแรกปี พ.ศ. 2557 นำแสดงโดย วงศกร ปรมัตถากร, อัษฎาพร สิริวัฒน์ธนกุล บทประพันธ์ รอมแพง บทโทรทัศน์ แกมบรรจง ผลิตโดย บริษัท มีเดีย สตูดิโอ จำกัด ออกอากาศทางสถานีโทรทัศน์สีกองทัพบกช่อง 7 ผู้กำกับ : ปัญญา ชุ่มฤทธิ์
"คีตโลกา" เป็นเรื่องราวของ "อัญมา" คุณหนูเอาแต่ใจลูกสาวคนเดียวของ "อรรณพ" และ "ภรณี" ได้รู้ความจริงอันแสนเจ็บปวดว่า "จิรายุ" คู่หมั้นของเธอซึ่งเป็นญาติกับ "สุคนธรส" เพื่อนรักของอัญมาเป็นเกย์และแอบมีสัมพันธ์ลึกซึ้งกับเลขาของเธอเองเธอจึงตัดสินใจกระโดดสะพานฆ่าตัวตายแต่ระหว่างอยู่ในน้ำเธอกลับไม่อยากตายจึงหมดสติไปและเมื่อฟื้นขึ้นมาเธอพบว่าเธออยู่ในร่างของ "ไอ้อัญ" เด็กส่งยาของนายวินิจหรือ "พี่บัง" เจ้าของค่ายมวยและเป็นลูกสาวของ "อุบล" แม่ค้าขายส้มตำผู้สูญเสีย "รัตน์ เรืองเดช" สามีที่ตายเพราะถูกยิงระหว่างเข้าไปช่วยเด็กคนหนึ่ง
ทางด้านผู้กอง "ภควัต" ตำรวจหนุ่มที่กำลังสืบคดีเกี่ยวกับยาเสพติดได้พบกับอัญมาในร่างของไอ้อัญจึงได้ชักชวนให้มาเป็นสายให้กับตำรวจแต่ระหว่างเป็นสายให้กับผู้กองภควัตอัญมาก็ได้รู้ความจริงว่ารัตน์พ่อของไอ้อัญคือคนที่เข้าไปช่วยชีวิตเด็กในวันนั้นและเด็กคนนั้นก็คือผู้กองภควัตนั่นเอง
อัญมาจึงตัดสินใจกระโดดน้ำอีกครั้งจนกลับมาอยู่ในโลกของความจริงและเริ่มต้นสืบเรื่องราวของเธอจนความจริงเปิดเผยว่าเธอไม่ใช่ลูกสาวแท้ๆของอรรณพและภรณีแต่เป็นลูกสาวของอุบลที่นำมาทิ้งไว้หน้าบ้านของอรรณพหลังจากรัตน์สามีของอุบลถูกยิงตาย
ขณะเดียวกัน "อธิคม" ลูกชายของนายวินิจก็พยายามจีบอัญมาส่วนผู้กองภควัตก็ถูก " สารวัตรกฤษณ์" เพื่อนร่วมทีมหักหลังนำความลับไปบอกนายวินิจทางด้านอัญมาก็ถูกสุคนธรสหักหลัง
เช่นเดียวกันเธอจึงตัดสินใจกระโดดน้ำกลับไปอยู่ในร่างของไอ้อัญและได้ร่วมมือกับผู้กองภควัตในการเกลี้ยกล่อมสารวัตรกฤษณ์จนเกือบจะกลับตัวเป็นคนดีได้สารวัตรกฤษณ์ก็ถูกนายวินิจยิงตายเสียก่อนและทำให้ผู้กองภควัตได้รู้ความจริงว่าผู้ที่ฆ่าพ่อแม่ของผู้กองภควัตก็คือนายวินิจนั่นเอง
ทั้งคู่จึงได้ร่วมมือกันกวาดล้างแก๊งค้ายาของนายวินิจ
และอธิคมเป็นผลสำเร็จ
ชาติชาย เจียมศรีพงษ์
ชาติชาย เจียมศรีพงษ์ นายกองค์การบริหารส่วนจังหวัดพิจิตร 6 สมัย เจ้าของสโลแกน "พบง่าย ใช้คล่อง ต้องชาติชาย" 
ปัจจุบันดำรงตำแหน่ง ประธาน สโมสรฟุตบอลจังหวัดพิจิตร พิจิตร เอฟซี ฉายา "พระยาชาละวัน" ทีมในโซนภาคเหนือ ของ เอไอเอส ลีกภูมิภาค ลีก ดิวิชั่น 2 ของประเทศไทย 
เกิดวันที่ 6 เดือนพฤศจิกายน พ.ศ. 2503 อายุ 54 ปี
- มัธยมศึกษาตอนต้น โรงเรียนบางมูลนากภูมิวิทยาคม
- มัธยมศึกษาตอนปลาย โรงเรียนสวนกุหลาบวิทยาลัย
- ปริญญาศิลปศาสตรบัณฑิต สาขาการจัดการทั่วไป สถาบันราชภัฎเพชรบูรณ์
- ปริญญาศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง
- สมาชิกสภาจังหวัดพิจิตรและสมาชิกสภาองค์การบริหารส่วนจังหวัดพิจิตร เขตเลือกตั้งอำเภอบางมูลนาก สามสมัย เมื่อปี 2533-2538, ปี 2538-2542 และปี 2543-2547
-ปี 2536 ดำรงตำแหน่งรองประธานสภาจังหวัดพิจิตร
-ปี 2538-2540 ดำรงตำแหน่งประธานสภาจังหวัดพิจิตร
-ดำรงตำแหน่งนายกองค์การบริหารส่วนจังหวัดพิจิตร ตั้งแต่วันที่ 17 ธันวาคม 2540 ถึง 4 กุมภาพันธ์ 2547
-ได้รับเลือกตั้งให้ดำรงตำแหน่งนายกองค์การบริหารส่วน จังหวัดพิจิตร ในการเลือกตั้งโดยตรงทั้งจังหวัด เมื่อวันที่ 14 มีนาคม 2547 – 13 มีนาคม 2551
-ได้รับเลือกตั้งให้ดำรงตำแหน่งนายกองค์การบริหารส่วนจังหวัดพิจิตร ในการเลือกตั้งโดยตรงทั้งจังหวัดเมื่อวันที่ 20 เมษายน 2551 – 11 เมษายน 2555
-ได้รับการเลือกตั้งให้ดำรงตำแหน่งนายกองค์การบริหารส่วนจังหวัดพิจิตร ในการเลือกตั้งโดยตรงทั้งจังหวัดเมื่อวันที่ 27 พฤษภาคม 2555 ถึงปัจจุบัน
-กรรมาธิการวิสามัญร่างพระราชบัญญัติองค์การบริหารส่วนจังหวัด พ.ศ. 2540 ของสภาผู้แทนราษฏร
-สมาชิกสภาร่างรัฐธรรมนูญ ปี พ.ศ. 2550 สภาร่างรัฐธรรมนูญไทย พ.ศ. 2550
-กรรมการการประถมศึกษาจังหวัดพิจิตร (กปจ.)
-กรรมการผู้ทรงคุณวุฒิสภาประจำสถาบันราชภัฎเพชรบูรณ์
-นายกสมาคมศิษย์เก่าโรงเรียนบางมูลนากภูมิวิทยาคม
-ประธานกรรมการสถานศึกษาโรงเรียนบางมูลนากภูมิวิทยาคม
-กรรมการสภาวิทยาลัยชุมชนจังหวัดพิจิตร 
-ประธานกรรมการสถานศึกษาโรงเรียนสระหลวงพิทยาคม
-ประธานคณะกรรมการสถานศึกษาขั้นพื้นฐานโรงเรียนพิจิตรพิทยาคม
-กรรมการตรวจและติดตามการบริหารงานตำรวจจังหวัดพิจิตร (กต.ตร.จังหวัด)
-ประธานคณะอนุกรรมการควบคุมคุณภาพและมาตรฐานบริการสาธารณสุขระดับจังหวัด
-ผู้ทรงคุณวุฒิคณะอนุกรรมการพิจารณาวินิจฉัยคำร้องขอรับเงินช่วยเหลือเบื้องต้นระดับจังหวัด
-คณะอนุกรรมการหลักประกันสุขภาพระดับจังหวัด และระดับเขต
-ประธานกรรมการบริหารกองทุนฟื้นฟูสมรรถภาพที่จำเป็นต่อสุขภาพจังหวัดพิจิตร
-กรรมาธิการการพัฒนาเศรษฐกิจ สภาผู้แทนราษฎร
-ประธานคณะอนุกรรมการบริหารกองทุนส่งเสริมการจัดสวัสดิการสังคมจังหวัดพิจิตร
-ผู้อำนวยการศูนย์ปฏิบัติการต่อสู้เพื่อเอาชนะยาเสพติด (ศอ.ปส.) อบจ.พิจิตร
-ประธานชมรมลูกเสือชาวบ้านจังหวัดพิจิตร
เรจอะเกนสต์เดอะแมชชีน
เรจอะเกนสต์เดอะแมชชีน () เรียกสั้นๆ ว่า RATM เป็นวงดนตรีแร็ปเมทัลชาวอเมริกัน จากลอสแอนเจลิส รัฐแคลิฟอร์เนีย ก่อตั้งขึ้นในปี พ.ศ. 2534 วงประกอบด้วย Zack de la Rocha ทำหน้าที่นักร้องนำหรือนักร้องแร็ป Tim Commerford ทำหน้าที่เล่นกีตาร์เบสและร้องเสียงประสาน Tom Morello เล่นเป็นมือกีตาร์ และ Brad Wilk ทำหน้าที่เป็นมือกลอง พวกเขาได้แรงบันดาลใจมาจากแนวดนตรีเฮฟวีเมทัล รวมทั้งการแสดงแบบฮิปฮอป เช่น Afrika Bambaataa, Public Enemy, Beastie Boys และวงดนตรีชาวเนเธอร์แลนด์ Urban Dance Squad เรจอะเกนสต์เดอะแมชชีน เป็นที่รู้จักเนื่องจากในเพลงมีเนื้อหาเกี่ยวกับในเรื่องการเมืองเป็นส่วนใหญ่ ในปี พ.ศ. 2553 วงมียอดจำหน่ายผลงานมากกว่า 16 ล้านชุดทั่วโลก
วอลเลย์บอลในเอเชียนเกมส์ 2014
วอลเลย์บอลในเอเชียนเกมส์ 2014 จัดขึ้น ณ อินช็อน ประเทศเกาหลีใต้ ตั้งแต่วันที่ 20 กันยายน ถึงวันที่ 3 ตุลาคม ค.ศ. 2014 ในการแข่งขันครั้งนี้ มีทีมชายเข้าแข่งขัน 16 ทีม และทีมหญิงเข้าแข่งขัน 9 ทีม โดยทุกแมตช์จัดได้ขึ้นที่ซงริมยิมเนเซียม และอันซันซังรกซูยิมเนเซียม
การคัดเลือกทีมเข้าแข่งขันจัดขึ้น ณ วันที่ 21 สิงหาคม ค.ศ. 2014 ที่เมืองอินช็อน
ได้มีการแบ่งทีมที่ผานการคัดเลือกออกเป็น 4 สาย
ได้มีการแบ่งทีมที่ผานการคัดเลือกออกเป็น 2 สาย
ฟุตบอลทีมชาติคอซอวอ
ฟุตบอลทีมชาติคอซอวอ () เป็นทีมฟุตบอลระดับทีมชาติจาก สาธารณรัฐคอซอวอ ภายใต้การดูแลของสมาคมฟุตบอลคอซอวอที่ก่อตั้งในยูโกสลาเวีย ซึ่งไม่เคยประสบความสำเร็จในระดับนานาชาติ
ในเดือนพฤษภาคม ปี 2016 สมาคมฟุตบอลคอซอวอได้เป็นสมาชิกของยูฟ่าอย่างเป็นทางการจากการโหวตของบรรดาสมาชิก ด้วยคะแนนสุดเฉียดฉิว 28-24 ซึ่งต่อมาในเดือนเดียวกัน ฟีฟ่าได้จัดประชุมเพื่อรับคอซอวอเป็นสมาชิก โดยการลงคะแนนเสียงของสมาชิกเมื่อวันที่ 13 พฤษภาคม ปี 2016 ที่เม็กซิโก ได้ผ่านความเห็นชอบให้คอซอวอเข้าเป็นสมาชิกของฟีฟ่า ด้วยคะแนนเสียง 141 ต่อ 23 ทำให้คอซอวอได้เป็นสมาชิกของฟีฟ่าลำดับที่ 210 และมีสิทธิ์ลงแข่งขันในฟุตบอลโลกรอบคัดเลือก
การลงประชามติแยกเป็นเอกราช
การลงประชามติแยกเป็นเอกราช () คือ การลงประชามติประเภทหนึ่งซึ่งพลเมืองในดินแดนหนึ่งตัดสินว่าดินแดนนั้นควรเป็นประเทศเอกราชใหม่หรือไม่
พระแม่อันทาล
พระแม่อาณฑาฬ () หรือพระแม่อันทาล () ถือเป็นอีกรูปหนึ่งแห่งองค์พระแม่ภูเทวี ตามประวัติของนาง ส่วนมากจะกล่าวถึงความซื่อสัตย์และจงรักภักดีแก่องค์พระนารายณ์ และการได้มอบชีวิตและจิตวิญญาณถวายแก่พระนารายณ์
ในหมู่บ้านหนึ่งใกล้กับนครมาดูไรซึ่งอยู่ในรัฐทมิฬนาฑูมีพรามหณ์คนหนึ่ง นามว่า วิษณุสิทธา มีหน้าที่ในการจัดหาดอกไม้เพื่อไปถวายแก่เหล่าเทพที่วัดศรีเวลิปธุ() วันหนึ่งขณะที่พราหมณ์ผู้นี้ปฏิบัติหน้าที่เหมือนทุกวัน บังเอิญไปพบกับเด็กทารกหญิงผู้หนึ่งอยู่บริเวณใต้ต้น ตุลสี พราหมณ์คนนี้แต่แรกเริ่มเดิมทีไม่มีครอบครัว คือไม่มีบุตร ไม่มีภรรยา พรามหณ์จึงคิดว่า พระเป็นเจ้าทรงเมตตาประทานเด็กผู้นี้มาให้ จึงเลี้ยงดูเด็กหญิงผู้นี้เป็นอย่างดี พราหมณ์ตั้งชื่อให้เด็กทารกนี้ว่า "โกไดย์"() ซึ่งแปลความหมายได้สองอย่าง คือ สวนที่สวยงาม และอีกความหมายคือ ของขวัญจากพระเป็นเจ้า ด้วยความที่เด็กน้อยผู้นี้อาศัยกับพราหมณ์ หาดอกไม้ถวายพระเจ้า ขับร้องเพลงถวายแก่พระผู้เป็นเจ้าอยู่เป็นประจำ ด้วยการเลี้ยงดูเช่นนี้ทำให้เด็กมีความผูกพันกับพระเป็นเจ้าเป็นอย่างมาก พรามหณ์ก็ได้สอนวิชาความรู้ทุกอย่างให้กับ Godai นางเริ่มแต่งบทเพลงและขับร้องถวายต่อพระกฤษณะ อันเป็นเทพเจ้าที่เธอรักยิ่ง ยิ่งท่านพรามหณ์สอนเกี่ยวกับองค์พระวิษณุเทพและหลักปรัชญาต่างๆ เกี่ยวกับพระองค์ ซึ่งนางก็มีความสนใจและใส่ใจเป็นพิเศษจนน่าประหลาดใจ เธอจินตนาการต่างๆ นาๆ ว่าตนเป็นคู่รักกับพระเป็นเจ้า จนตัวเธอเองลุ่มหลงว่าจะได้แต่งงานกับพระเป็นเจ้าจริงๆ
และเนื่องจากพรามหณ์คนนี้มีหน้าที่จัดหาดอกไม้ไปถวายแก่พระเป็นเจ้าทุกวัน นางจึงฝากพราหมณ์นำผ้าไปถวายต่อพระวิษณุทุกวันเช่นกัน จนวันหนึงพราหมณ์สังเกตเห็นเส้นผมของนางติดไปกับผ้าที่ถวาย ซึ่งตามประเพณีถือเป็นการผิดมหันต์ที่นำของใช้แล้ว หรือไม่บริสุทธิ์ถวายต่อพระเป็นเจ้า พราหมณ์จึงได้จัดเครื่องถวายชุดใหม่เพื่อเป็นเครื่องขอขมาในความผิดต่อพระวิษณุเทพ แล้วคืนนั้นเองพรามหณ์ก็ฝันว่า พระวิษณุ มากล่าวกับตนว่า เหตุใดท่านจึงเปลี่ยนเครื่องถวาย ไม่ใช้เครื่องถวายที่บุตรีท่านนำมาถวายเราเช่นดังเดิม พราหมณ์รู้ได้ทันทีถึงความผูกพันระหว่างบุตรที่ตนนำมาเลี้ยงและองค์พระวิษณุเทพ ตั้งแต่นั้นมาจึงให้นางถวายผ้าเหมือนเช่นเดิม และ นางจึงเป็นที่รู้จักในนาม อัลดาล ซึ่งแปลว่า ผู้อยู่เหนือกฏแห่งพระเป็นเจ้า (คือสามารถถวายของที่คนทั่วไปคิดว่าไม่ควรได้)
เมื่อถึงเวลาอันควรที่อัลดาลจะต้องแต่งงาน ท่านพราหมณ์ก็ได้หาคู่และเตรียมพิธีแต่งงานให้ แต่นางก็ยืนยันว่านางจะไม่แต่งงานกับใครนอกจากนอกจากพระเป็นเจ้าเท่านั้น คืนนั้นเองพระนารายณ์ (นามหนึ่งของพระวิษณุ) มาเข้าฝันกับพราหมณ์วิษณุสิทธาว่า ให้ส่งนางไปยังวัดศรีรังครัมซึ่งเป็นที่ๆเราอยู่ ให้นางแต่งภูษาอันงดงามเพื่อเข้าพิธีอภิเสกกับเรา และนางจะอยู่กับเราตลอดกาล พราหมณ์วิษณุสิทธาทั้งดีใจ ทั้งเสียใจ ที่ดีใจก็พระบุตรที่ชุบเลี้ยงมาของตนจะได้ไปรับใช้พระเป็นเจ้าดังที่นางฝันเกือบตลอดทั้งชีวิต และที่เสียใจคือ เค้าต้องเสียบุตรอันเป็นที่รักไปอย่างไม่มีวันกลับแน่นอน การแต่งงานก็เริ่มขึ้นโดยการจัดแต่งขบวนรถเพื่อส่งนางไปยังวัดศรีรังครัมเพื่อถวายนางแก่พระเป็นเจ้า นางลุกลี้ลุกลนเป็นอย่างยิ่งเมื่อทราบว่าจะได้อยู่กับพระองค์อันเป็นที่รัก เมื่อขบวนถึงวัดนางก็วิ่งเข้าไปในเปลวไฟที่ประกอบพิธียัญญะ จนล่างของเธอเหลือเพียงเถ้าธุลี อายุทั้งสิ้นที่เธอใช้ชีวิตอยู่บนโลกเพียง 15 ปีเท่านั้นจากนั้นมาพระนางก็ได้รับการยกย่องเป็นศักติพระองค์หนึ่งแห่งองค์พระวิษณุเทพตั้งแต่นั้นเป็นต้นมา
Astronotus crassipinnis
Astronotus crassipinnis เป็นปลาน้ำจืดชนิดหนึ่ง จัดอยู่ในวงศ์ปลาหมอสี (Cichlidae)
เป็นปลาที่ใกล้เคียงกับปลาออสการ์ ("A. ocellatus") ซึ่งเป็นปลาหมอสีที่นิยมเลี้ยงกันเป็นปลาสวยงามมาอย่างยาวนาน ด้วยเป็นปลาที่อยู่ในสกุลเดียวกัน มีการกระจายพันธุ์ในแม่น้ำในทวีปอเมริกาใต้ เช่น แม่น้ำปารากวัย สเวน ออสการ์ คูลเลนเดอร์ นักมีนวิทยาชาวสวีเดนรายงานว่าพบในตอนบนของแม่น้ำแอมะซอน ในเขตประเทศเปรูด้วย
มีลักษณะคล้ายกับปลาออสการ์ แต่มีสีพื้นลำตัวสีคล้ำกว่า และไม่มีจุดบนหลังเหมือนปลาออสการ์ มีลักษณะเด่น คือ มีแถบพาดยาวที่บริเวณหลังครีบอก และมีสีค่อนข้างสว่าง ซึ่งไม่พบในปลาออสการ์ หรือพบก็ไม่เป็นรูปร่างที่ชัดเจน นอกจากนี้แล้วยังแตกต่างกันที่จำนวนของเกล็ดและจำนวนของก้านครีบอ่อน
ขนาดใหญ่ที่สุดวัดได้ 9.4 นิ้ว และอาจจะมีขนาดใกล้เคียงกับปลาออสการ์
นิยมเลี้ยงเป็นปลาสวยงาม แต่นับว่าเป็นปลาชนิดที่หาได้ค่อนข้างยาก
โดยที่ชื่อวิทยาศาสตร์คำว่า "Crassipinnis" มาจากภาษากรีกคำว่า "fat fat" และ "Pinna" หมายถึง "ปลา"
นอตอะโลน (เพลงลิงคินพาร์ก)
"นอตอะโลน" () เป็นเพลงที่แต่งและบันทึกโดยวงดนตรีร็อกชาวอเมริกัน ลิงคินพาร์ก จากอัลบั้มรวมเพลงชุดแรก "ดาวน์โหลดทูโดเนตฟอร์เฮติ" (Download to Donate for Haiti) เป็นซิงเกิลที่ 21 ของวง ซึ่งออกจำหน่ายในวันที่ 21 ตุลาคม พ.ศ. 2554 โดยเพลงนี้ออกเผยแพร่มาก่อนหน้านี้แล้วในวันที่ 19 มกราคม พ.ศ. 2553
"นอตอะโลน" เป็นเพลงอิเล็กทรอนิกส์ โดยเพลงที่อยู่ในอัลบั้ม"อะเทาซันด์ซันส์"ซึ่งเป็นสตูดิโออัลบั้มชุดที่สี่ของวงนั้น มีรากฐานของแนวเพลงมาจากเพลงนี้ ไมค์ ชิโนดะ และ ริก รูบิน ได้ร่วมกันออกซิงเกิลนี้ และเป็นซิงเกิลเพียงซิงเกิลเดียวในอัลบั้มรวมเพลง "ดาวน์โหลดทูโดเนตฟอร์เฮติ" เป็นแทร็กลำดับแรกในอัลบั้ม โดยเพลงนี้ยังได้รวมอยู่ในอัลบั้ม "ดาวน์โหลดทูโดเนตฟอร์เฮติ V2.0" ซึ่งเป็นอัลบั้มภาคต่ออีกด้วย และวงได้แต่งเพลงบรรเลงลงในอัลบั้มรวมเพลงภาคต่ออัลบั้มสามในชื่อว่า "Issho Ni" ในอัลบั้ม "ดาวน์โหลดทูโดเนต: สึนามิรีลีฟ" เพลง "นอตอะโลน" ทำเงินเพื่อบริจาคให้กับประเทศเฮติได้มากกว่า 148,350 ดอลลาร์สหรัฐ
มิวสิกวิดีโอของเพลงนี้ออกเมื่อวันที่ 2 มีนาคม พ.ศ. 2553 ในยูทูบ ไอทูนส์ และมายสเปซ กำกับโดย Bill Boyd เป็นมิวสิกวิดีโอที่รวมภาพจากโศกนาฏกรรมและวิกฤตที่เกิดขึ้นหลังจากเหตุการณ์แผ่นดินไหวในประเทศเฮติ จากวิดีโอแสดงให้เห็นการช่วยเหลือเหล่าผู้รอดชีวิตที่ติดอยู่ในซากอาคารที่ถล่มเนื่องมาจากแผ่นไหว มีผู้คนบาดเจ็บและเสียชีวิตหลายราย และได้รับการช่วยเหลือจากประเทศสหรัฐเมริกา ในการจัดหาอาหาร น้ำ และที่อยู่อาศัย ในวิดีโอแสดงลิงคินพาร์กที่กำลังอยู่ในช่วงบันทึกเพลงโดยมี เชสเตอร์ เบนนิงตัน กำลังบันทึกเสียงร้อง ไมค์ ชิโนดะ และ แบรด เดลสัน เป็นผู้กำกับและประพันธ์เพลง
เพลงทั้งหมดแต่งโดยลิงคินพาร์ก
กันดั้มบิลด์ไฟท์เตอร์ไทร์
กันดั้มบิลด์ไฟท์เตอร์ไทร์ (Gundam Build Fighters TRY ) เป็นผลงานซีรีส์ "กันดั้ม" ลำดับที่ 15 ของบริษัท ซันไรส์ และเป็นภาคต่อโดยตรงของกันดั้มบิลด์ไฟท์เตอร์เริ่มออกอากาศครั้งแรกในประเทศญี่ปุ่น ตั้งแต่ 8 ตุลาคม 2557 ถึงวันที่ 1 เมษายน 2558 รวมทั้งสิ้น 25 ตอน
ตอนพิเศษ กันดั้มบิลด์ไฟท์เตอร์ไทร์: Island Wars (Gundam Build Fighters Try: Island Wars) มีกำหนดฉายในวันที่ 21 สิงหาคม 2559
ในซีซั่นที่สอง 7 ปีหลังจากเหตุการณ์ในภาคแรก บ.ยาจิม่าเทรดดิ้ง ได้เทคโอเวอร์ PPSE ทำให้ได้สิทธิ์ต่างๆเกี่ยวกับการจัดแข่งกันพลาแบทเทิลมาและได้เปลี่ยนแปลงกฎกติกาต่างๆหลายอย่าง และยังทำให้ความนิยมในการแข่งขันนี้เพิ่มขึ้นเป็นอย่างมาก
แต่ว่าที่ชมรมกันพลาแบทเทิลของโรงเรียน เซย์โฮ ของ อิโอริ เซย์ แชมป์การแข่งขันในครั้งที่ 7 กลับตกอยู่ในภาวะวิกฤต เมื่อเหลือสมาชิกเป็นเด็กมัธยมต้นเพียงคนเดียวคือ ประธานชมรม โฮชิโนะ ฟุมินะ ซึ่งในสถานการณ์นี้ไม่ทีทางที่ชมรมจะสามารถเตรียมตัวเข้าแข่งขันทั้งในระดับมัธยมต้นและมัธยมปลายได้
ทว่า ฟุมินะ ได้พบกับนักเรียนใหม่ผู้ชำนาญศิลปะการต่อสู้ คามิคิ เซไค ที่กำลังเดินทางฝึกวิชาร่วมกับอาจารย์ของเขา พร้อมด้วยกันพลาบิลด์เดอร์ โคซากะ ยูมะ พวกเขาทั้ง 3 คนได้รวมทีมกันในชื่อ "Try Fighters" เพื่อที่จะเข้าชิงชัยในการต่อสู้ครั้งใหม่นี้
พระไชยเชษฐาที่ 1
พระไชยเชษฐาที่ 1 หรือสมเด็จพระราชโองการชัยเชฏฐาธิราชรามาธิบดี เป็นพระมหากษัตริย์กัมพูชาและเป็นพระราชโอรสของสมเด็จพระบรมราชาที่ 4 (นักพระสัตถา) ประสูติเมื่อ พ.ศ. 2118 พระราชบิดาอภิเษกให้เป็นพระมหากษัตริย์ครองราชย์พร้อมกันตั้งแต่ พ.ศ. 2127 - 2129 เมื่อสมเด็จพระนเรศวรมหาราชตีเมืองละแวกแตกใน พ.ศ. 2136 พระองค์ได้เสด็จหนีไปพร้อมพระราชบิดา ไปประทับที่เมืองสตึงแตรง ทรงประชวรด้วยโรคไข้ป่าสิ้นพระชนม์เมื่อ พ.ศ. 2139